**Paziņojums par nomas tiesību izsoli – ielu tirdzniecības kioskiem Ausekļa ielā 6, Siguldā, Siguldas novadā**

**2016.gada 28.oktobrī plkst. 12.00** Siguldas novada Jaunrades centra telpās, 2.stāva zālē, Skolas ielā 3, Siguldā notiks ielu tirdzniecības kiosku – **Ausekļa ielā 6, Siguldā, Siguldas novadā** – nomas tiesību pirmā mutiskā izsole ar augšupejošu soli. Sākotnējā nomas maksa par 1 (vienu) ielu tirdzniecības kioska mēnesī – 50,00 EUR (piecdesmit euro) un PVN. Viens izsoles solis tiek noteikts 5,00 EUR (pieci euro) un PVN par 1 (vienu) tirdzniecības kiosku mēnesī.

Izsoles dalībniekus **reģistrē** Siguldas novada Domes apmeklētāju pieņemšanas laikos no **2016.gada 18.oktobra** līdz **2016.gada 27.oktobrim plkst.18:00** (ieskaitot) 300.kabinetā, Zinātnes ielā 7, Siguldā, Siguldas novadā. Uzziņas pa tālruni 67970862 (P/A “Siguldas Attīstības aģentūra” direktore Laura Skrodele).

Līdz pieteikuma iesniegšanai izsoles dalībniekiem jāsamaksā dalības maksa 10,00 EUR (desmit euro), t.sk. PVN, kā arī nodrošinājums 20,00 EUR (divdesmit euro), ieskaitot to Siguldas novada Domes bankas kontā LV15UNLA 0027 8001 3040 4, kas atvērts a/s „SEB banka”, kods UNLALV2X, ar atzīmi par dalību ielu tirdzniecības kiosku nomas tiesību izsolē Ausekļa ielā 6, Siguldā, Siguldas novadā.

**Informācija par nomas objektu:**

Adrese –Ausekļa iela 6, Siguldā, Siguldas novadā, LV-2150

Kadastra numurs - 8015 002 3333

Nomas objekta veids – neapdzīvojamās telpas

Lietošanas mērķis – Siguldas novadā radītu preču un suvenīru mazumtirdzniecība, konditorejas izstrādājumu, uzkodu un pārtikas produktu mazumtirdzniecība, alkoholisko un bezalkoholisko dzērienu tirdzniecībai, atbilstoši normatīvajos aktos noteiktajām prasībām.

Telpu platība – katrs kiosks 7,5 m2 platībā

Nomas termiņš - 3 (trīs) gadi no nomas līguma noslēgšanas dienas

Nomas objekta skice apskatāma Izsoles noteikumu Pielikumā Nr.3